
NR. SC2010 –
REFERAT

privind programul de restructurare  a Companiei Locale de Termoficare Colterm SA Timişoara pentru anul 2010

Prin adresa nr. RE2010-170/15.01.2010, SC COLTERM SA solicită aprobarea de către Consiliului Local al Municipiului Timişoara a Programului de restructurare  a activităţii SC Compania Locală de Termoficare Colterm SA Timişoara pentru anul 2010. 

În programul de restructurare al societăţii sunt prezentaţi indicatorii tehnico – economici ai societăţii, prognoza producţiei de energie termică şi electrică pe anul 2010 iar în ultimele două capitole este prezentat programul de restructurare. Scopul restructurării societăţii în această etapă este eficientizarea activităţii societăţii, asigurarea necesarului de energie termică pentru Municipiul Timişoara şi a cantităţii de energie electrică pentru consumul intern al SC Colterm SA. Măsurile ce se vor lua pentru atingerea scopului se vor concretiza prin: reducerea schemei suprastructurii la nivel de execuţie,  transformarea, comasarea şi reorganizarea unor departamente, externalizarea unor activităţi, disponibilizarea a 120 de posturi şi implementarea măsurilor de modernizare  a sectorului de producţie şi de distribuţie a energiei termice. 
Având în vedere prevederile art. 36 alin. 2  lit. a, alin 3 lit. c  din Legea nr.215/2001 privind administraţia publică locală,
PROPUNEM: 

1.     Aprobarea de către Consiliul Local al Municipiului Timişoara,  a Programului de restructurare  a  Companiei Locale de Termoficare Colterm SA Timişoara pentru anul 2010, prezentat în Anexa 1 la adresa nr. RE2010-170/15.01.2010. 

